Diari Oficial de la Generalitat Valenciana


Sumari del DOGV 7419, del 09-12-2014 (2014/11853)

RESOLUCIÓ de 25 de novembre de 2014, del conseller de Governació i Justícia, per la qual es modifica la composició de la Comissió de Codificació Civil Valenciana i del seu òrgan assessor, l'Observatori de Dret Civil Valencià.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7419

Data del DOGV
:   09-12-2014

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2014/11675


Data del document
:   25-11-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Observatori de Dret Civil Valencià
    * Conselleria de Governació i Justícia
    * Dret regional

RESOLUCIÓ de 25 de novembre de 2014, del conseller de Governació i Justícia, per la qual es modifica la composició de la Comissió de Codificació Civil Valenciana i del seu òrgan assessor, l'Observatori de Dret Civil Valencià. [2014/11543]  
La Comissió de Codificació Civil Valenciana va ser creada per mitjà del Decret 97/2004, d'11 de juny, del Consell, com un òrgan col·legiat de suport a este, encarregat d'elaborar i presentar els esborranys d'avantprojectes de llei en matèria de Dret Foral Civil Valencià. Per la seua banda, l'Observatori de Dret Civil Valencià va ser creat per mitjà del Decret 30/2002, de 26 de febrer, del Govern Valencià, i després de la modificació efectuada pel Decret 97/2004, d'11 de juny, del Consell, es configura com l'òrgan col·legiat assessor de la Comissió de Codificació Civil Valenciana, és a dir, un fòrum representatiu en què, amb participació de la Generalitat i de diferents institucions, organismes i entitats, es debaten qüestions i eleven propostes en matèria de Dret Civil Valencià.  
  
El Decret 218/2007, de 26 d'octubre, del Consell, pel qual s'aprova el Reglament de la Comissió de Codificació Civil Valenciana i el seu òrgan assessor, l'Observatori de Dret Civil Valencià, va modificar les funcions, l'estructura organitzativa i el règim de funcionament d'ambdós òrgans. Després de la seua reforma per mitjà dels Decrets 85/2011, de 15 de juliol, 24/2012, de 27 de gener, i 27/2013, d'1 de febrer, tots ells del Consell, l'article 3.1 de l'esmentat reglament regula la composició de la Comissió de Codificació Civil Valenciana, mentres que l'article 22.1 regula la composició de l'Observatori de Dret Civil Valencià.  
  
Mitjançant una Resolució de 21 de novembre de 2011, del conseller de Governació, es va determinar la composició de la Comissió de Codificació Civil Valenciana (DOCV 6699, 25.01.2012), i a través d'una Resolució de 17 de febrer de 2012, també del conseller de Governació, es va determinar la composició de l'Observatori de Dret Civil Valencià (DOCV 6726, 02.03.2012). Ambdós resolucions han sigut modificades diverses vegades per a adaptar la composició dels dos òrgans a les circumstàncies succeïdes amb posterioritat.  
Com a conseqüència de l'aprovació i entrada en vigor del Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, així com del Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, i del Decret 118/2014, de 18 de juliol, del Consell, pel qual s'aprova el Reglament orgànic i funcional de la Conselleria de Governació i Justícia, s'han produït determinades modificacions en l'organigrama d'este departament del Consell que han de tindre el seu reflex en la composició de la Comissió de Codificació Civil Valenciana i de l'Observatori de Dret Civil Valencià.  
  
A més, amb caràcter recent ha tingut lloc la defunció d'un dels vocals de la Comissió de Codificació Civil Valenciana, el Vicente Simó Santonja, fet que també ha de considerar-se ací.  
La disposició final primera del Decret 218/2007, de 26 d'octubre, del Consell, faculta el titular de la conselleria amb competència en matèria de desenrotllament estatutari per a dictar totes les disposicions que exigisquen l'aplicació i execució d'eixe mateix decret.  
En exercici d'eixa facultat i en virtut del que disposa l'article 10.1 del Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat, en relació amb l'article 4 del Decret 118/2014, de 18 de juliol, del Consell, pel qual s'aprova el Reglament orgànic i funcional de la Conselleria de Governació i Justícia, resolc:  
  
  
Primer  
El cessament de les següents persones com a membres de la Comissió de Codificació Civil Valenciana i de l'Observatori de Dret Civil Valencià, i agrair-los la col·laboració prestada:  
  
- Serafín Castellano Gómez  
- José Manuel Miralles Piqueres  
- Juana María Forés Villanueva  
  
Segon  
De conformitat amb la normativa reguladora d'ambdós òrgans, adquirixen la condició de membres de la Comissió de Codificació Civil Valenciana i de l'Observatori de Dret Civil Valencià les persones següents:  
- Luis Santamaría Ruiz, com a president de la Comissió de Codificació Civil Valenciana i de l'Observatori de Dret Civil Valencià, en la seua condició de titular de la conselleria amb competències en matèria de desenrotllament estatutari.  
- Javier Montero Hernández, com a vicepresident de la Comissió de Codificació Civil Valenciana i de l'Observatori de Dret Civil Valencià, en la seua condició de titular de l'òrgan directiu a què corresponen les funcions en matèria d'impuls del desenrotllament de l'Estatut d'Autonomia de la Comunitat Valenciana i direcció i gestió de les polítiques de la Generalitat destinades a la recuperació del Dret Foral Civil Valencià, dins de la conselleria que exercix les esmentades competències.  
  
- Julio J. Martínez-Fortún González, com a secretari general de la Comissió de Codificació Civil Valenciana i secretari de l'Observatori de Dret Civil Valencià, en la seua condició de titular de la subsecretaria de la conselleria que tinga atribuïdes les competències en matèria de desenrotllament estatutari.  
  
Tercer  
Declarar el cessament, per defunció, del Vicente Simó Santonja com a vocal de la Comissió de Codificació Civil Valenciana.  
  
Quart  
Esta resolució, que es publicarà en el Diari Oficial de la Comunitat Valenciana, té efectes des del dia de la seua firma.  
  
València, 25 de novembre de 2014.- El conseller de Governació i Justícia: Luis Santamaría Ruiz.